Polisievrou doodgeskiet in speletjie | Netwerk24
Polisievrou doodgeskiet in speletjie
'n Franse polisievrou is in Parys doodgeskiet terwyl polisielede in 'n speletjie gekyk het hoe vinnig hulle hul wapen uit die skede kan kry.
Christophe Crepin, leier van die polisievakbond, sê dis 'n "tragedie weens 'n fout in die hantering van 'n gelaaide vuurwapen", berig CNN.
Haar naam is nog nie bekend gemaak nie.
'n Polisieman is in hegtenis geneem op aanklag van strafbare manslag.
Die koerant Le Parisien berig daar was twee ander polisiebeamptes op die toneel. Hulle was aan diens as wagte by 'n polisiegebou, volgens newsofdayonline.